CELEX: 32018D0896
Language: ro
Date: 2018-06-19 00:00:00
Title: Decizia de punere în aplicare (UE) 2018/896 a Comisiei din 19 iunie 2018 de stabilire a metodologiei utilizate pentru calcularea consumului anual de pungi de transport din plastic subțire și de modificare a Deciziei 2005/270/CE [notificată cu numărul C(2018) 3736] (Text cu relevanță pentru SEE.)

25.6.2018   
               
               
                  RO
               
               
                  Jurnalul Oficial al Uniunii Europene
               
               
                  L 160/6
               
            DECIZIA DE PUNERE ÎN APLICARE (UE) 2018/896 A COMISIEI
      din 19 iunie 2018
      de stabilire a metodologiei utilizate pentru calcularea consumului anual de pungi de transport din plastic subțire și de modificare a Deciziei 2005/270/CE
      
         
            [notificată cu numărul C(2018) 3736]
         
      
      (Text cu relevanță pentru SEE)
      COMISIA EUROPEANĂ,
      având în vedere Directiva 94/62/CE a Parlamentului European și a Consiliului din 20 decembrie 1994 privind ambalajele și deșeurile de ambalaje (1), în special articolul 4 alineatul (1a),
      întrucât:
      
                  (1)
               
               
                  Directiva 94/62/CE impune statelor membre să ia măsuri pentru a reduce consumul de pungi de transport din plastic subțire și prevede că aceste măsuri trebuie să asigure faptul că nu se depășește un anumit număr de pungi de transport din plastic subțire pe persoană pe an sau obiectivul echivalent stabilit în greutate.
               
            
                  (2)
               
               
                  Este necesar să se utilizeze un sistem de raportare și o metodologie armonizate pentru calcularea consumului de pungi de transport din plastic subțire pe persoană, pentru a se monitoriza evoluția consumului la nivelul Uniunii și pentru a se evalua dacă s-a realizat o reducere susținută a consumului de astfel de pungi.
               
            
                  (3)
               
               
                  Statele membre își pot defini măsurile naționale fie în funcție de numărul de pungi de transport din plastic subțire, fie în funcție de greutate. Abordările utilizate pentru măsurarea consumului de pungi de transport din plastic subțire sunt legate în mod intrinsec de măsurile puse în aplicare pentru reducerea consumului. Prin urmare, metodologia utilizată pentru calcularea consumului ar trebui să se bazeze atât pe numere, cât și pe greutate, pentru a se ține seama de alegerea făcută de statele membre între cele două tipuri de măsuri de reducere.
               
            
                  (4)
               
               
                  În cazul în care măsurile luate pentru reducerea consumului anual de pungi de transport din plastic subțire se bazează pe greutate, ar trebui să se raporteze informații privind greutatea medie a pungilor de transport din plastic subțire, în scopul de a permite conversiunea datelor privind consumul în cifre, astfel încât datele bazate pe greutate sau pe numărul de pungi de transport din plastic subțire raportate de diferitele state membre să poată fi comparate.
               
            
                  (5)
               
               
                  Statele membre pot exclude pungile de transport din plastic foarte subțire din măsurile naționale de reducere a consumului. Totuși, pungile de acest tip pot fi considerate pungi de transport din plastic subțire în scopul obligațiilor de raportare și trebuie să fie incluse în rapoartele cu privire la consumul anual de pungi de transport din plastic subțire. Este posibil ca metodologiile de calcul bazate pe veniturile provenite din impozite, taxe sau prelevări obligatorii să nu țină seama de aceste pungi exceptate. Pentru a ține cont de această situație, statele membre ar trebui să solicite operatorilor economici să raporteze numărul sau greutatea tuturor pungilor de transport din plastic subțire introduse pe piață, inclusiv a celor care sunt scutite de astfel de impozite, taxe sau prelevări.
               
            
                  (6)
               
               
                  Formatele de raportare cu privire la ambalaje și deșeurile de ambalaje sunt stabilite în anexa la Decizia 2005/270/CE a Comisiei (2). Sunt necesare noi formate de raportare în scopul raportării cu privire la consumul de pungi de transport din plastic subțire. Prin urmare, Decizia 2005/270/CE ar trebui modificată în consecință.
               
            
                  (7)
               
               
                  Măsurile prevăzute de prezenta decizie sunt conforme cu avizul comitetului instituit în temeiul articolului 21 din Directiva 94/62/CE,
               
            ADOPTĂ PREZENTA DECIZIE:
      Articolul 1
      Metodologia utilizată pentru calcularea și raportarea consumului anual
      Consumul anual de pungi de transport din plastic subțire pe persoană se calculează și se raportează utilizându-se fie metodologia de raportare în funcție de numere stabilită la articolul 2, fie metodologia de raportare în funcție de greutate stabilită la articolul 3.
      Articolul 2
      Metodologia de raportare în funcție de număr
      (1)   Atunci când un stat membru calculează și raportează consumul anual de pungi de transport din plastic subțire în funcție de numărul lor, acesta trebuie să utilizeze unul dintre următoarele elemente:
      
                  (a)
               
               
                  numărul total de pungi de transport din plastic subțire introduse pe piața sa națională;
               
            
                  (b)
               
               
                  suma dintre:
                  
                              (i)
                           
                           
                              numărul de pungi de transport din plastic subțire calculat pe baza veniturilor provenite din impozitele, taxele sau prelevările obligatorii plătite de consumatori pentru fiecare pungă de transport din plastic subțire, astfel cum au declarat sau raportat operatorii economici în conformitate cu legislația națională și
                           
                        
                              (ii)
                           
                           
                              numărul de pungi de transport din plastic subțire care fac obiectul scutirii de aceste impozite, taxe sau prelevări, introduse pe piața sa națională, astfel cum au raportat operatorii economici în conformitate cu legislația națională.
                           
                        
            (2)   Statele membre care raportează consumul anual de pungi de transport din plastic subțire în conformitate cu alineatul (1) litera (a) solicită operatorilor economici să raporteze, pentru fiecare an calendaristic, numărul de pungi de transport din plastic subțire pe care le-au introdus pe piața de pe teritoriul lor.
      (3)   Statele membre care raportează consumul anual de pungi de transport din plastic subțire în conformitate cu alineatul (1) litera (b) solicită operatorilor economici să raporteze, pentru fiecare an calendaristic, numărul de pungi de transport din plastic subțire scutite de impozite, taxe sau prelevări pe care le-au introdus pe piața de pe teritoriul lor.
      (4)   Statele membre care utilizează metodologia stabilită la alineatul (1) litera (a) raportează consumul anual de pungi de transport din plastic subțire utilizând tabelul 4 din anexa la Decizia 2005/270/CE.
      (5)   Statele membre care utilizează metodologia stabilită la alineatul (1) litera (b) raportează consumul anual de pungi de transport din plastic subțire utilizând tabelul 5 din anexa la Decizia 2005/270/CE.
      Articolul 3
      Metodologia de raportare în funcție de greutate
      (1)   Atunci când un stat membru calculează consumul anual de pungi de transport din plastic subțire în funcție de greutate, acesta trebuie să utilizeze unul dintre următoarele elemente:
      
                  (a)
               
               
                  greutatea totală a pungilor de transport din plastic subțire introduse pe piața sa națională;
               
            
                  (b)
               
               
                  suma dintre:
                  
                              (i)
                           
                           
                              greutatea pungilor de transport din plastic subțire calculată pe baza veniturilor provenite din impozitele, taxele sau prelevările obligatorii aplicate consumatorilor pentru fiecare pungă de transport din plastic subțire, astfel cum a fost declarată sau raportată de operatorii economici în conformitate cu legislația națională și
                           
                        
                              (ii)
                           
                           
                              greutatea pungilor de transport din plastic subțire care fac obiectul scutirii de aceste impozite, taxe sau prelevări, introduse pe piața sa națională, astfel cum au raportat operatorii economici în conformitate cu legislația națională.
                           
                        
            (2)   Statele membre care raportează consumul anual de pungi de transport din plastic subțire în conformitate cu prezentul articol impun operatorilor economici să furnizeze informații cu privire la greutatea medie a pungilor de transport din plastic subțire.
      (3)   Statele membre care raportează consumul anual de pungi de transport din plastic subțire în conformitate cu alineatul (1) litera (a) solicită operatorilor economici să raporteze, pentru fiecare an calendaristic, greutatea totală a pungilor de transport din plastic subțire pe care le-au introdus pe piața de pe teritoriul lor.
      (4)   Statele membre care raportează consumul anual de pungi de transport din plastic subțire în conformitate cu alineatul (1) litera (b) solicită operatorilor economici să raporteze, pentru fiecare an calendaristic, greutatea totală a pungilor de transport din plastic subțire care fac obiectul scutirii de impozite, taxe sau prelevări pe care le-au introdus pe piața de pe teritoriul lor.
      (5)   Statele membre care aplică metodologia stabilită la alineatul (1) litera (a) raportează consumul anual de pungi de transport din plastic subțire utilizând tabelul 6 din anexa la Decizia 2005/270/CE.
      (6)   Statele membre care utilizează metodologia stabilită la alineatul (1) litera (b) raportează consumul anual de pungi de transport din plastic subțire utilizând tabelul 7 din anexa la Decizia 2005/270/CE.
      Articolul 4
      Modificări ale Deciziei 2005/270/CE
      Decizia 2005/270/CE se modifică după cum urmează:
      
                  1.
               
               
                  Articolul 9 se înlocuiește cu următorul text:
                  „Articolul 9
                  (1)   Statele membre furnizează date cu privire la producerea, importul, exportul și tratarea deșeurilor de ambalaje utilizând formatele stabilite în tabelele 1, 2 și 3 din anexă.
                  (2)   Statele membre furnizează date privind consumul de pungi de transport din plastic subțire utilizând formatul stabilit în tabelul 4 sau în tabelul 5 din anexă, după caz, pentru raportarea în funcție de numere și formatul stabilit în tabelul 6 sau în tabelul 7 din anexă, după caz, pentru raportarea în funcție de greutate.”
               
            
                  2.
               
               
                  Anexa se modifică în conformitate cu anexa la prezenta decizie.
               
            Articolul 5
      Prezenta decizie se adresează statelor membre.
      
         Adoptată la Bruxelles, 19 iunie 2018.
         
            
               Pentru Comisie
            
            Karmenu VELLA
            
               Membru al Comisiei
            
         
      
      
         (1)  JO L 365, 31.12.1994, p. 10.
      
         (2)  Decizia 2005/270/CE a Comisiei din 22 martie 2005 de stabilire a tabelelor corespunzătoare sistemului de baze de date în conformitate cu Directiva 94/62/CE a Parlamentului European și a Consiliului privind ambalajele și deșeurile de ambalaje (JO L 86, 5.4.2005, p. 6).
      
         ANEXĂ
         În anexa la Decizia 2005/270/CE se inserează următoarele tabele 4, 5, 6 și 7:
         
            „TABELUL 4
            
            
               Consumul anual de pungi de transport din plastic subțire calculat în conformitate cu metodologia stabilită la articolul 2 alineatul (1) litera (a) din Decizia de punere în aplicare (UE) 2018/896 a Comisiei
                (*1)
            
            
                        Numărul de pungi de transport din plastic subțire introduse pe piață
                     
                  
                         
                     
                  
                        Din care pungi cu o grosime a peretelui
                     
                  
                        mai mică de 15 microni
                     
                     
                        situată în intervalul 15 < 50 microni
                     
                  
                         
                     
                     
                         
                     
                  
               Observații:
            
            
                        1.
                     
                     
                        Caseta albă: furnizarea de date este obligatorie
                     
                  
                        2.
                     
                     
                        Casetele colorate în gri: furnizarea de date este facultativă
                     
                  
               TABELUL 5
            
            
               Consumul anual de pungi de transport din plastic subțire calculat în conformitate cu metodologia stabilită la articolul 2 alineatul (1) litera (b) din Decizia de punere în aplicare (UE) 2018/896
            
            
                        Numărul de pungi de transport din plastic subțire calculat pe baza veniturilor provenite din impozite, taxe sau prelevări obligatorii
                     
                  
                        Numărul de pungi de transport din plastic subțire calculat pe baza veniturilor provenite din impozite, taxe sau prelevări obligatorii, astfel cum au declarat sau raportat operatorii economici
                     
                     
                        Numărul de pungi de transport din plastic subțire care fac obiectul scutirii de impozite, taxe sau prelevări obligatorii, astfel cum au raportat operatorii economici
                     
                  
                        (a)
                     
                     
                        (b)
                     
                  
                        (a) + (b)
                     
                  
                        Din care pungi cu o grosime a peretelui
                     
                  
                        mai mică de 15 microni
                     
                     
                        situată în intervalul 15 < 50 microni
                     
                     
                        mai mică de 15 microni
                     
                     
                        situată în intervalul 15 < 50 microni
                     
                  
                         
                     
                     
                         
                     
                     
                         
                     
                     
                         
                     
                  
               Observații:
            
            
                        1.
                     
                     
                        Caseta albă: furnizarea de date este obligatorie
                     
                  
                        2.
                     
                     
                        Casetele colorate în gri: furnizarea de date este facultativă
                     
                  
                        3.
                     
                     
                        În cazul în care nu există scutiri, valoarea indicată la opțiunea (b) este 0.
                     
                  
               TABELUL 6
            
            
               Consumul anual de pungi de transport din plastic subțire calculat în conformitate cu metodologia stabilită la articolul 3 alineatul (1) litera (a) din Decizia de punere în aplicare (UE) 2018/896
            
            
                        Greutatea pungilor de transport din plastic subțire introduse pe piață
                     
                  
                        Greutatea pungilor de transport din plastic subțire introduse pe piață
                     
                     
                        Greutatea medie ponderată per pungă de transport din plastic subțire, astfel cum au raportat operatorii economici
                     
                  
                         
                     
                     
                         
                     
                  
                        Din care pungi cu o grosime a peretelui
                     
                     
                        Cu o grosime a peretelui
                     
                  
                         
                     
                  
                        mai mică de 15 microni
                     
                     
                        situată în intervalul 15 < 50 microni
                     
                     
                        mai mică de 15 microni
                     
                     
                        situată în intervalul 15 < 50 microni
                     
                  
                         
                     
                     
                         
                     
                     
                         
                     
                     
                         
                     
                  
               Observații:
            
            
                        1.
                     
                     
                        Caseta albă: furnizarea de date este obligatorie
                     
                  
                        2.
                     
                     
                        Casetele colorate în gri: furnizarea de date este facultativă
                     
                  
               TABELUL 7
            
            
               Consumul anual de pungi de transport din plastic subțire calculat în conformitate cu metodologia stabilită la articolul 3 alineatul (1) litera (b) din Decizia de punere în aplicare (UE) 2018/896
            
            
                        Greutatea pungilor de transport din plastic subțire calculată pe baza veniturilor provenite din impozite, taxe sau prelevări obligatorii
                     
                  
                        Greutatea pungilor de transport din plastic subțire calculată pe baza veniturilor provenite din impozite, taxe sau prelevări obligatorii, astfel cum au declarat sau raportat operatorii economici
                     
                     
                        Greutatea pungilor de transport din plastic subțire scutite de impozite, taxe sau prelevări obligatorii, astfel cum au raportat operatorii economici
                     
                     
                        Greutatea medie per pungă de transport din plastic subțire, astfel cum au raportat operatorii economici
                     
                  
                        a
                     
                     
                        b
                     
                     
                         
                     
                  
                        a + b
                     
                  
                        Din care pungi cu o grosime a peretelui
                     
                  
                        mai mică de 15 microni
                     
                     
                        situată în intervalul 15 < 50 microni
                     
                     
                        mai mică de 15 microni
                     
                     
                        situată în intervalul 15 < 50 microni
                     
                     
                        (a)
                        situată în intervalul 15 < 50 microni
                     
                     
                        (b)
                        situată în intervalul 15 < 50 microni
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               Observații:
            
            
                        1.
                     
                     
                        Caseta albă: furnizarea de date este obligatorie
                     
                  
                        2.
                     
                     
                        Casetele colorate în gri: furnizarea de date este facultativă
                     
                  
                        3.
                     
                     
                        În cazul în care nu există scutiri, valoarea de la opțiunea (b) este 0.”
                     
                  
         
            (*1)  Decizia de punere în aplicare (UE) 2018/896 a Comisiei din 19 iunie 2018 de stabilire a metodologiei utilizate pentru calcularea consumului anual de pungi de transport din plastic subțire și de modificare a Deciziei 2005/270/CE (JO L 160, 25.6.2018, p. 6).